
ΑΝΑΚΟΙΝΩΣΗ 


Δεν  είναι,  ούτε  χτες,  ούτε  προχτές,  ούτε  πέρσι..  Δέκα  ολόκληρα 
χρόνια  βαραίνουν  με  την  καταστροφή  και  τα  επακόλουθα  της  την 
ψυχή  του  κάθε  Κύπριου,  που  έχει  συνείδηση  ότι  αποτελεί  ένα 
κομμάτι  αυτού  του  τόπου.  'Αλλοι,  ξένοι  βασικά,  κέρδισαν  κι  άλλοι, 
εμείς  οι  Κύπριοι,  ποιός  Τούρκος,  ποιός  Ρωμηός,  Αρμένης  ή  Μαρω- 
νίτης  με  άδεια  τη  ζωή,  περιμένουμε  ακόμα  -  παθητικά  τις  πιο 
πολλές  φορές  ~  τη  λύση  που  θα  θεμελιώσει  μια  νέα  ειρηνική  ζωή 
για  όλους  μας,  χωρίς  "εγγυήσεις"  που  μόνο  ένα  αβέβαιο  και 
εξαρτημένο  μέλλον  μπορούν  να  "εγγυηθούν". 

Στη  δεκαετία  που  πέρασε  μέσα  από  συγκρουόμενα  στρατηγικά 
συμφέροντα  και  ύποπτο  ενδιαφέρον  για  τη  χώρα  μας,  έγιναν  αρκετές 
προσπάθειες  για  μια  δίκαιη  λύση  στο  πρόβλημα  της  διαίρεσης  και 
κατοχής  της  χώρας.  Καρπός  αυτών  των  προσπαθειών  ήταν  οι  δυό 
συμφωνίες  Κορυφής,  Μακαρίου-ΟθηΚύα^  και  Κυπριανού-βοηΚτα^.  Και 
ενώ  το  επόμενο  βήμα  θάταν  λογικά  η  επεξεργασία  των  λεπτομερειών 
των  θεμελιωδών  αρχών  που  απέρρεαν  από  τις  συμφωνίες,  τα  πράγματα 
οδηγήθηκαν  σε  αχρείαστες  προκλήσεις  και  νέα  αρνητικά  τετελεσμένα 
που  απομάκρυναν  ακόμα  πιο  πολύ  τη  πιθανότητα  λύσης  του  Κυπριακού. 

Είναι  με  θλίψη  και  αγανάκτηση  που  παρακολουθήσαμε  τον 
κ.  ,  συναγων ι ζόμενο  κάθε  φορά  τον  προηγούμενο  χειρότερο 

εαυτό  του  να  παγιώνει  και  να  στεριώνει  ότι  χωρίζει  σήμερα  τις 
δυό  βασικές  κοινότητες  της  χώρας  και  να  κάμνει  ολοένα  και  πιο 
δύσκολη  την  επανένωση  του  λαού  της  διαιρεμένης  χώρας  μας. 

0  χρόνος  εργάζεται  ενάντια  σ' εμάς  τους  Κυπρίους  και  υπέρ  εκείνων 
και  μόνο  που  για  δυό  δεκαετίες  τώρα  απεργάζονται  τη  διάλυση  της 
Κυπριακής  Δημοκρατίας.  Η  οργανωμένη  προσπάθεια  τουρκοποίησης 
μέρους  της  χώρας,  η  καταστρεπτική  προπαγάνδα  και  ο  φθοροποιός 
εθνικισμός  καθώς  και  ο  φυσικός  διαχωρισμός,  αφήνουν  κάθε  μέρα 
πιο  βαθειά  στο  σώμα  της  Κύπρου  τη  χαραγή  του  κινδύνου  της ( διχο¬ 
τόμησης.  Κι'ας  μη  έχουμε  αυταπάτες,  οσοδήποτε  παράνομο  είναι 
το  "κράτος"  του  κ.  κι 'όσο  και  αν  δεν  έχει  τύχει  της 

διεθνούς  αναγνώρισης,  δημιουργεί  τους  δικούς  του  θεσμούς  που  με 
την  τρομακτική  δύναμη  της  καθημερινότητας,  παν  να  τσιμεντώσουν 
στα  κατεχόμενα  την  αίσθηση  μιας  χωριστής  κοινών ικοπολιτικής 
οντότητας.  Το  "εμείς"  όπως  ήταν  ως  τώρα  γνωστό  για  τις  δυο 
κοινότητες  ξεθωριάζει,  ενώ  η  αποξένωση  των  δυο  κοινοτήτων  βαθαίνει 
όλο  και  πιο  πολύ  τις  ρίζες  της. 

Δεν  είναι  μόνο  δική  μας  η  διαπίστωση  αλλά  και  των  προοδευτικών 
Τουρκοκυπρίων  που  ζουν  στην  άλλη  μεριά  και  βλέπουν  να  μεγαλώνει 
ο  κίνδυνος, κάποια  ώρα  η  Κύπρος  να  μη  μπορεί  να  ανήκει  πια  στους 
Κυπρίους  αλλά  -σε  •  ■κάποι-όυς  άλλους,·  ·να  αποτελεί  μέρος  της  επικράτειας 

Η  διακήρυξη  της  Τουρκοκυπριακής  ηγεσίας  ότι,  η  ανακήρυξη  του 
"κράτους"  στοχεύει,  στην  ομοσπονδία  διαψεύδεται  κραυγαλέα  από 
τις  συστηματικά  συνεχιζόμενες  αποσχιστικές  ενέργειες,  που 
σκοπόν  έχουν  την  υποταγή  της  Τουρκοκυπριακής  κοινότητας  στα 
στρατηγικά  συμφέροντα  αυτών  που  επιδιώκουν  τον  πολιτικό 
αφανισμό  της  χώρας  μας.  Η  τάση  αυτή  θα  πρέπει  οπωσδήποτε  να 
ανακοπεί,  κάτι  που  η  μέχρι  τώρα  μεθόδευση  και  τακτική  που 
ακολουθείται,  δεν  μπόρεσε  να  πετύχει. 

Οι  καιροί  δεν  είναι  κατάλληλοι  για  μικροπολιτική,  ούτε  για 
άγονη  συνθηματολογία.  Ακόμα,  ύστερα  από  δέκα  χρόνια  ημικατο- 
χής,  θάπρεπε  να  ξέραμε  από  πού  και  τί  να  περιμένουμε.  Το 
πρόσφατο  παρελθόν  είναι  ίσως  ο  πιο  σίγουρος  τρόπος  για  μια 
τέτοια  διαπίστωση.  Προπάντων  όμως  ας  μη  βάζουμε  ανέφικτους 
στόχους,  χάνοντας  έτσι  πολύτιμο  χρόνο  και  δίνοντας  ταυτόχρονα 
την  ευκαιρία  για  νέα  τετελεσμένα  στην  άλλη  πλευρά. 

Η  πορεία  προς  τη  διχοτόμηση  θα  πρέπει  οπωσδήποτε  να  ανασχεθεί. 
Ας  μετρήσουμε  ξανά  τις  δυνάμεις  και  τους  φίλους  μας  και  ας 
χρησιμοποιήσουμε  και  τα  δυο  σωστά.  Εκείνο  που  χρειάζεται  δεν 
είναι  άγονη  πολεμική  αλλά  χωρίς  ηττοπάθεια,  σταθερή  και  ρεαλιστ 
κή  πολιτική,  μακρυά  από  συναισθηματικές  ανάγκες  που  δεν  διευκο¬ 
λύνουν  τη  διακοινοτική  συνεννόηση  αλλά  αντίθετα  διευρύνουν  το 
χάσμα  και  κάμνουν  πιο  δύσκολους  τους  χειρισμούς  για  φυσική  και 
πολιτική  επιβίωση. 

